Ford Laser

Ford Laser on Fordin vuosina 1981–2002 valmistama alemman keskiluokan automalli, joka perustui koko valmistushistoriansa ajan Mazda 323 -malliin. Tämä oli seurausta Fordin ostettua 25 prosentin osuuden Mazdasta vuonna 1979. Laseria ei myyty lainkaan Euroopan tai Pohjois-Amerikan markkinoilla. Australiassa se korvasi takavetoisen Ford Escortin. Laserin seuraajaksi tuli maailmanlaajuisesti myyty Ford Focus.

 Ford Laser KA, KB (1981–1985) 

Ensimmäisen sukupolven Laser esiteltiin vuonna 1981. Korimalleina olivat kolmi- ja viisioviset hatchbackit sekä neliovinen sedan, jota myytiin nimellä Ford Meteor. Se toimi Australiassa väliaikaisena seuraajana Ford Cortinalle, mutta pian esiteltiin mallin virallisesti korvannut Ford Telstar.
vasen|pienoiskuva|Ford Meteor
Moottorivalikoimassa olivat 1,1-, 1,3- (64 hv) ja 1,5-litraiset (72 hv). Voimansiirtona oli nelivaihteinen manuaalivaihteisto, lisävarusteena oli saatavana viisivaihteinen manuaali- tai kolmiportainen automaattivaihteisto. Kolmiovista tarjottiin Sport-mallina, jossa 1,5-litraisen moottorin teho oli kaksoiskaasuttimien ansiosta nostettu 81 hevosvoimaan. 

Vuonna 1983 Laser sai uudet ajovalot ja etusäleikön. Peräosassa takavalojen väliin tuli musta paneeli. Uudistuksen yhteydessä mallin koritunnukseksi vaihtui KB.
vasen|pienoiskuva|Ensimmäisen sukupolven facelift-malli. 

 Ford Laser KC, KE (1985–1989) 

Toisen sukupolven esiteltiin vuonna 1985. Uusia korimalleja olivat kaksiovinen cabriolet ja viisiovinen farmari, jota myytiin Meteor-mallinimen alla. Pohjois-Amerikassa Laserin hatchback- ja farmarikorimallit tulivat vuonna 1987 myyntiin ylellisempänä Mercury Tracer -mallina.
vasen|pienoiskuva|Farmarikorinen Ford Meteor.
Laseriin tehtiin vuonna 1987 uudistuksia etu- ja takavaloihin, konepeltiin ja etusäleikköön. Meteor-nimen käytöstä sedanissa ja farmarissa luovuttiin, ja niitä myytiin nyt muiden korimallien tapaan Laser-nimisenä. Kasvojenkohotuksen yhteydessä koritunnukseksi vaihtui KE.
vasen|pienoiskuva|Toisen sukupolven facelift-malli. 

 Ford Laser KF, KH (1989–1994) 

Kolmannen sukupolven Laser esiteltiin vuonna 1989. Farmarimallista luovuttiin ja kolmiovinen muuttui muodoiltaan coupémaiseksi. Pohjois-Amerikassa mallia myytiin Ford Escort- ja Mercury Tracer -nimisinä, ja molemmista oli myös saatavana farmarimalli Laserista poiketen.
vasen|pienoiskuva|Kolmannen sukupolven facelift-malli.
Syksyn 1991 uudistuksen yhteydessä koritunnukseksi vaihtui KH.
vasen|pienoiskuva|Facelift-mallin kolmiovinen Ford Laser. 

 Ford Laser KJ, KL, KM (1994–1999) 

Neljännen sukupolven Laser esiteltiin vuonna 1994. Kolmiovinen tunnettiin Laser Lynx- ja viisiovinen Laser Liata -nimisenä. Taiwanissa kolmiovista myytiin nimellä Ford Aztec ja sedanin nimenä oli Ford Liata.
vasen|pienoiskuva|Ford Laser Lynx
Malli sai ensimmäisen faceliftinsä vuoden 1996 lopulla (koritunnus KL) ja toisen loppuvuonna 1997 (koritunnus KM).
vasen|pienoiskuva|Neljännen sukupolven facelift-malli (1996). 

 Ford Laser KN, KQ (1998–2002) 

Viidennen sukupolven Laser esiteltiin vuoden 1998 lopussa. Malesiassa mallia myytiin nimellä Ford Lynx. Taiwanissa sedanin nimenä oli Ford Tierra ja hatchbackia myytiin Ford Life -nimisenä. Kun Tierralle tehtiin facelift, alkuperäinen malli jäi sen rinnalle mallistoon edullisempana vaihtoehtona Ford Activa -nimellä. Sitä myytiin molempina korimalleina.
vasen|pienoiskuva|Sedan-korinen Ford Laser.
Vuoden 2001 alussa Laserille tehtiin pieniä uudistuksia ja koritunnukseksi vaihtui KQ. Keväällä 2002 Ford esitteli urheilullisen Laser SR2 -mallin, jossa oli 2,0-litrainen moottori. Uudessa-Seelannissa se tunnettiin nimellä Laser XRi.
vasen|pienoiskuva|Viidennen sukupolven facelift-malli.
vasen|pienoiskuva|Ford Laser XRi 

 Lähteet 

 Aiheesta muualla 

Laser
Luokka:C-segmentin autot
Luokka:1980-luvun autot
Luokka:1990-luvun autot
Luokka:2000-vuosikymmenen autot